《社前一日点检山房用呵字韵》
宋代·洪咨夔

不论塌扱与娄罗，判却风江屐齿磨。
老柳强颜翻拓跋，新禽满意奏娑陀。
山如欲雨何妨住，僧不能禅亦足多。
须信斯文天未丧，龙蛇虎豹底烦呵。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。